இந்தியா போன்ற மிகப் பெரிய ஜனநாயக நாட்டில் கலைஞர்களுக்கு பகிரங்கமாக கொலை மிரட்டல் விடுக்கப்படுவது நாட்டுக்கே அவமானம் என்று மும்பை உயர்நீதிமன்றம் சாடியுள்ளது. மேலும், "பத்மாவதி' திரைப்படத்துக்கு விதிக்கப்பட்டுள்ள தடை மற்றும் அந்தப் படத்தில் கதாநாயகி நடிகை தீபிகா படுகோனேவுக்கு விடுக்கப்பட்ட கொலை மிரட்டல் ஆகியவை குறித்தும் நீதிபதிகள் கண்டனம் தெரிவித்தனர்.